Eksplosionen skete i eller foran en thai-restaurant, og facaden er delvist sprængt i stykker. Derudover er der sket nogle mindre skader på nogle parkerede biler i nærheden.

Efterforskningsleder i Københavns Politi Mads Helios fortalte tidligere i dag til DR Nyheder, at politiet tager sagen alvorligt og ikke ønsker at udelukke hverken det ene eller det andet så tidligt i efterforskningen.

Heller ikke om der kan være sammenhæng til de andre eksplosioner, der har fundet sted i Storkøbenhavn inden for det sidste halve års tid.